
Aiandusühistute toetamise kord

Määrus kehtestatakse kohaliku omavalitsuse korralduse seaduse § 22 lg 1 punkti 5 alusel.

1. peatükk

ÜLDSÄTTED

§ 1. Korra reguleerimisala ja mõisted

(1) Aiandusühistute toetamise kord (edaspidi Kord) reguleerib aiandusühistute sihtotstarbelist toetamist teede, maaparanduskraavide, elektriliinide, puuraukude ja veevärgisüsteemide vastavusse viimiseks kehtivate õigusaktide nõuetele, sh puuraukude ja veevärgisüsteemide ehitamist aiandusühistute territooriumile joogiveega varustamise eesmärgil.

(2) Korras sätestatakse toetamise eesmärk, toetatavad tegevused, nõuded taotlejale, toetuse määr, taotluse esitamise tähtaeg, taotluse läbivaatamise tähtaeg, taotluse vastavaks või mittevastavaks tunnistamise kord ning toetuse väljamaksete tingimused ja kord.

(3) Toetust antakse linna eelarves selleks ettenähtud vahendite piires.

(4) Korras kasutatud mõisted:

1) aiandusühistu on Korra mõistes kaasomandis oleva vara valitsemiseks moodustatud mittetulundusühing, mis on registreeritud mittetulundusühingute ja sihtasutuste registris;

2) aiandusühistu territoorium on Korra mõistes aiandusühistu teenindamiseks eraldatud või aiandusühistu omandis olev maa-ala;

3) tee on Korra mõistes aiandusühistu territooriumil olev tee;

4) maaparanduskraavid on Korra mõistes aiandusühistu territooriumil asuvad maaparanduskraavid;

5) elektriliinid on Korra mõistes elektriliinid, mis kannavad elektrit üle aiandusühistu alajaamast ühenduspunkti tarbija elektriliinil;

6) puurkaev on Korra mõistes aiandusühistu territooriumil asuv puurkaev;

7) veevärgisüsteem on Korra mõistes aiandusühistu territooriumil asuv veevärgisüsteem kuni ühenduskohani tarbija veevärgisüsteemiga;

8) toetatav tegevus on Korra mõistes aiandusühistu tegevus teede, maaparanduskraavide, elektriliinide, puuraukude ja veevärgisüsteemide vastavusse viimiseks kehtivate õigusaktide nõuetele, sh puuraukude ja veevärgisüsteemide ehitamist aiandusühistute territooriumile aiandusühistute joogiveega varustamise eesmärgil.

§ 2.  Toetuse andmise eesmärk

Toetamise üldeesmärk on:

1) aiapidajate elukeskkonna atraktiivsuse ning töö- ja puhkekvaliteedi aktiivsuse taseme tõstmine aiandusühistute territooriumil;

2) teede, maaparanduskraavide, elektriliinide, puuraukude ja veevärgisüsteemide vastavusse viimine kehtivate õigusaktide nõuetele;

3) puuraukude ja veevärgisüsteemide ehitamine aiandusühistute territooriumile aiandusühistute joogiveega varustamise eesmärgil.

2. peatükk

TAOTLEJATELE ESITATAVAD NÕUDED, 

TOETATAVAD TEGEVUSED JA TOETUSTE MÄÄRAD

§ 3. Taotlejatele esitatavad nõuded

(1) Toetust võib taotleda Narva linna haldusterritooriumil asuv aiandusühistu, kellel puudub maamaksuvõlgnevus.

(2) Toetuse taotleja peab olema registreeritud Mittetulundusühingute ja sihtasutuste registris vähemalt üks aasta enne toetuse taotluse esitamist.

§ 4.  Nõuded toetatavatele tegevustele

(1) Toetatavad tegevused peavad vastama tehnilistele, looduslikele ja sotsiaalmajanduslikele vajadustele ning edasise arengu võimalustele.

(2) 2008. aastal toetatav tegevus tuleb ellu viia 2008. aasta 1. detsembriks.

(3) Alates 2009. aastast tuleb ellu viia toetuse andmise aasta 1. detsembriks.

(4) Toetus maaparanduskraavide ehitamiseks antakse tingimusel, et maaparanduskraavidel puuduvad ehitised.

§ 5. Toetuse määr

Toetuse suurust määratakse tööde maksumusest käibemaksuga järgmiselt:

1) Teede remondi puhul on toetus 40% tööde maksumusest ning aiandusühistupoolne rahastamine 60%.

2) Maaparanduskraavide korrastamise (puhastamine, puude ja põõsaste raie ning süvendamine) puhul on toetus 20% tööde maksumusest ning aiandusühistupoolne rahastamine 80%.

3) Elektriliinide renoveerimise puhul on toetus 50% tööde maksumusest ning aiandusühistupoolne rahastamine 50%.

4) Puurkaevude ja veetorustike renoveerimise puhul on toetus 50% tööde maksumusest ning aiandusühistupoolne rahastamine 50%.

5) Puurkaevude ja veetorustike ehitamise puhul on toetus 50% tööde maksumusest ning aiandusühistupoolne rahastamine 50%.

3. peatükk

NÕUDED TOETUSE TAOTLUSELE

§ 6. Nõuded taotlusele

Taotluse koosseisus esitatakse järgmised allkirjastatud dokumendid ühes eksemplaris:

1) teostatavate tegevuste toetuse avaldus, mis on kirjutatud Korra Lisale 1 vastavale blanketile ja allkirjastatud aiandusühistu juhatuse liikme poolt;

2) üldkoosoleku protokolli koopia, mis sisaldab tegevuste teostamise otsust vastavalt taotlusele;

3) taotluse esitaja isikut tõendava dokumendi ja esindusõigust tõendava dokumendi koopia;

4) vähemalt kolme pakkumiskutse koopiad, mis on kirjutatud Korra Lisale 2 vastavale blanketile;

5) vähemalt kahe pakkuja hinnapakkumise koopiad;

6) taotleja poolt allkirjastatud kaaskiri, milles on märgitud taotleja nimi, aiandusühistu registrikood ning üleantavate taotluse koosseisu kuuluvate dokumentide loetelu

7) tööde teostamiseks vajalikud tehnilised dokumendid vastavalt kehtivale seadusandlusele, sh konkreetsete tööde teostamiseks vajalikud projektid.

4. peatükk

TAOTLUSTE MENETLEMINE

§ 7. Taotluste vastuvõtmine

(1) Toetustaotlus esitatakse Narva Linnavalitsuse Linnavara- ja Majandusametile (edaspidi – Amet)  järgmistel tähtaegadel:

1) taotlus toetamiseks 2008. aastal hiljemalt 2008. aasta 1 juuliks;

2) taotlus toetamiseks alates 2009. aastast toetuse andmisele eelneva aasta 1. detsembriks;

(2) Taotluse vastuvõtmisel kontrollib Ameti volitatud isik nõutavate dokumentide olemasolu ning tagastab taotlejale registreerimismärkega Korra § 6 lõike 6 nimetatud kaaskirja koopia.

(3) Kui taotleja ei esitanud taotlust Korra sätestatud tähtajaks või ei esitanud toetuse taotlemiseks kõiki nõutavaid dokumente, taotlus tagastatakse ning seda ei menetleta.

§ 8. Taotluse vastavaks või mittevastavaks tunnistamine

(1) Linnapea moodustab oma käskkirjaga Ameti komisjoni, mille koosseisu määratakse Linnavalitsuse, Linnavolikogu ja Aiandusühistute Liidu esindajad (edasi Komisjon). 

(2) Komisjoni liige ei tohi osaleda aiandusühistu taotluse menetlemisel, kus ta on aiandusühistu juhtorgani liige.
(3) Komisjon kontrollib esitatud taotluse andmete õigsust ning esitatud taotluse vastavust Korra tingimustele ja seadusandlusele.

(4) Taotleja ja taotlus tunnistatakse Komisjoni otsusega vastavaks, kui on täidetud kõik Korras sätestatud nõuded.
(5) Taotleja ja taotlus tunnistatakse Komisjoni otsusega mittevastavaks, kui on täitmata Korras sätestatud nõuded
(6) Otsus taotluse vastavaks või mittevastavaks tunnistamise kohta edastab Komisjon Ametile
§ 9 Taotluse rahuldamine või rahuldamata jätmine
(7) Rahuldamisele kuuluvad Komisjoni poolt vastavaks tunnistatud taotlused linnaeelarves selleks ettenähtud vahendite piirides.

§ 10. Toetuse vastuvõtmise kinnitamine ja edasine läbivaatamine

(1) Amet saadab vastavaks tunnistatud taotlejale kolmepoolse töövõtulepingu toetatavate tööde ja nende rahastamise kohta, mis sõlmitakse kolmes eksemplaris aiandusühistu (tööde tellija ja oma rahastamisosa maksja), töövõtja (tööde teostaja) ja Ameti (oma rahastamisosa maksja) vahel.

(2) Kui taotleja ja töövõtja on lepingu tingimustega nõus, kirjutavad nad lepingu kolmele eksemplarile alla ning taotleja tagastab ühe eksemplari Ametile.

(3) Lepingu allkirjastamisega loetakse ka, et taotleja on nõus:

1) toetuse suurusega;

2) hooldama renoveeritud või rajatud objekti ning kasutama seda sihipäraselt;

3) kandma renoveeritud või rajatud objekti hooldamise ja kasutamisega seotud kulud;

4) säilitama toetuse saamisega seotud dokumente vastavalt seadusandlusega kehtestatud tähtajale.

§ 11. Muudatustest teavitamine

Taotleja teavitab Ametit viivitamatult kirjalikult: 

1) oma aadressi ja kontaktandmete muutmisest;

2) aiandusühistu ühinemisest või jagunemisest;

3) rekonstrueeritava või ehitatava objektiga seotud muudatustest;

4) muudest muudatustest, mis mõjutavad toetuse saamist ja suurust.

5. peatükk

TOETUSE VÄLJAMAKSMISE TINGIMUSED JA KORD
§ 12. Kulude tõendavate dokumentide esitamine

(1) Toetuse saamiseks esitab taotleja kolme kuu jooksul pärast tööde lõpetamist ja oma rahastamisosa tasumist, kuid mitte hiljem kui 1. detsembril, järgmised dokumendid: 

1) tehtud tööde üleandmise- ja vastuvõtmise akti koopia;

2) § 13 lõikes 2 nimetatud tehtud tööde ülevaatuse akti koopia;

3) teostatud tööde tasustamise arve Ameti-poolse rahastamisosa tasumiseks;

4) töövõtja arve ja maksekorralduse koopia, mis tõendab taotlejapoolse rahastamisosa tasumist;

5) seadusandluses ette nähtud tehnilised dokumendid teostatud tööde kohta.  

§ 13. Kontroll tööde teostamise üle

(1) Kontrolli Korra kohaselt toetatavate tööde teostamise üle teostab Ameti volitatud spetsialist koostöös Komisjoni volitatud liikme ja taotleja esindajaga.  

(2) Tööde lõppedes koostatakse tehtud tööde ülevaatuse akt, mille allkirjastavad Ameti esindaja, Komisjoni volitatud esindaja ja taotleja.

§ 14. Toetuse maksmine või maksmisest keeldumine

(1) Toetus makstakse Komisjoni otsuse alusel ülekandega töövõtja arveldusarvele pärast tööde teostamist ning taotleja poolt omafinantseeringu osa tasumist;

(2) Toetust ei maksta, kui:

1) taotleja ei ole teostanud toetatavat tegevust Korra § 4 lõigetes 2, 3 nimetatud tähtajaks;

2) taotleja ei ole täielikult tasunud tehtud töö eest oma rahastamisosa;

3) taotleja ei ole esitanud Korra § 12 lõikes 1 nimetatud vajalikke dokumente määratud tähtajaks;

4) puudub kasutusluba, kui see on nõutav vastavalt ehitusseadusele.

§ 15. Dokumentide säilitamine

Korra alusel esitatud dokumendid säilitatakse Ametis vastavalt seadusandluses sätestatud tähtajale.

6. peatükk

RAKENDUSSÄTTED

§ 16. Määruse rakendamine

Tunnistada kehtetuks Narva Linnavolikogu 18.12.2007. a määrus nr 47 “Aiandusühistute toetamise kord” koos lisadega.

§ 17. Korra jõustumine

Määrus jõustub seaduses kehtestatud korras. 

Mihhail Stalnuhhin

Linnavolikogu esimees

Narva Linnavolikogu 

____________. määruse nr ____
„Aiandusühistute toetamise kord”

Lisa 1

Toetuse avaldus

	1.        Aiandusühistu

	1.1.
	Aiandusühistu nimi
	

	1.2.
	Aiandusühistu registrikood
	
	
	
	
	
	
	
	
	
	
	

	1.3.
	Aiandusühistu esindaja ees- ja perekonnanimi
	Eesnimi
	Perekonnanimi                        

	2.
	Arveldusarve number
	

	2.1.
	Arveldusarve omaniku nimi
	

	3.
	Taotleja postiaadress ja kontaktandmed

	3.1.
	Linn
	

	3.2.
	Tänav/maja ja postiindeks
	

	3.3.
	Telefon, faks, E-post
	

	4.        Töövõtja

	4.1.
	Arveldusarve number
	

	4.2.
	Arveldusarve omaniku nimi
	

	5.
	Kavandatava tegevuse ja objekti asukoht

	5.1.
	Aadress
	

	
	
	

	6.
	Projekti nimi
	

	
	Kood
	Toetatava tegevuse nimetus
	Tegevuse/objekti maksumus (käibemaksuta, EEK )
	Käibe-

maks

(EEK)
	Toetuse summa (EEK)

	6.1
	
	Teede remont 
	
	
	

	6.2
	
	Maaparanduskraavide korrastamine
	
	
	

	6.3.
	
	Elektriliinide renoveerimine
	
	
	

	6.4.
	
	Puurkaevude ja veetorustike renoveerimine
	
	
	

	6.5.
	
	Puurkaevude ja veetorustike ehitamine
	
	
	

	
	
	
	
	
	

	
	
	
	
	
	


	7.
	Kavandatavate tegevuste maksumus kokku 
	
	
	

	

	8.
	Sellest omafinantseering
	
	
	

	
	
	
	
	
	

	
	
	
	
	
	

	9.
	Projekti teostamise aeg
	Alguskuupäev (xx.yy.zzzz)
                                
	Lõppkuupäev (xx.yy.zzzz)
                                 


Kinnitan oma allkirjaga, et olen teadlik toetuse taotlusele kehtestatud nõuetest ja vastan toetuse saamiseks esitatavatele nõuetele. Kinnitan kõigi esitatud andmete ja dokumentide õigsust ning võimaldan neid kontrollida. 

Kohustun pärast toetuse saamist olema majanduslikult jätkusuutlik ja vastama järelepärimistele. Annan nõusoleku oma isikuandmete kasutamiseks toetuse määramisel ja maksmisel.

	__________________________

(allkiri)

___________________________
	

	
	
	
	
	
	
	
	
	

	
	(taotluse esitamise kuupäev, kuu ja aasta)

	(taotleja või tema esindaja ees- ja perekonnanimi)

Vastuvõtja allkiri 
	


Narva Linnavolikogu 

____________. määruse nr ____
„Aiandusühistute toetamise kord”

Lisa 2

	Pakkumiskutse
	

	Taotleja nimi:
	        Taotleja postiaadress ja kontaktandmed:
	 

	 
	 
	Tänav, asula, vald/ linn, maakond:
	 

	 
	 
	 
	 
	 
	 
	 
	 
	 
	 
	 
	 
	
	 

	Taotleja registrikood: 
	 
	
	 

	 
	 
	 
	 
	 
	 
	 
	 
	 
	 
	 
	 
	Telefon, faks:
	 

	 
	 
	 
	 
	 
	 
	 
	 
	 
	 
	 
	 
	E-post:
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	PAKKUMISKUTSE number
	 
	 
	 
	 
	 
	 
	
	

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Isiku ärinimi või füüsilisest isikust ettevõtja nimi, kellele pakkumiskutse esitatakse:
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Käesolevaga kutsume Teid esitama oma hinnapakkumine järgmiste tööde teostamise osas:

____________________________________________________________________________________________

________________________________________________________________________________________________________________________________________________________________________________________________________________________________________________________________________________________________________________________________________________________________________________


	 

	Teie hinnapakkumine kroonides tuleb esitada enne

	 
	 
	ja peab jääma jõusse kuni 
	 
	.
	 
	 
	 
	 

	(kuupäev)
	 
	 
	 
	 
	 
	 
	 
	(kuupäev)
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumises tuleb ära näidata pakkuja ärinimi või füüsilisest isikust ettevõtja nimi, äriregistrikood või isikukood, aadress, kontaktandmed.
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumisele palume märkida garantii kehtivusaeg
	 
	
	 

	
	 

	Hinnapakkumises esitatud andmete õigsuse kontrollimiseks on hindamiskomisjoni liikmetel ametitõendi esitamisel õigus kontrollida dokumente kohapeal. 
	 

 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumine palume saata või tuua aadressil:
	 
	 

	 
	 
	 
	 
	 
	 
	 
	 
	 
	 
	 
	 

	 

Pakkumiskutse esitaja:
	 
	 
	 
	 
	 
	 
	 
	 
	 
	 
	 
	







(allkiri)

